Κυβέρνηση Κωνσταντίνου Κανάρη Μαρτίου 1864

Η Κυβέρνηση Κωνσταντίνου Κανάρη 1864 (Μάρτιος - Απρίλιος 1864), (αποκαλούμενη την εποχή εκείνη Υπουργείον Κανάρη) διορίστηκε από τον βασιλέα Γεώργιο, όταν η προηγούμενη κυβέρνηση του Δημητρίου Βούλγαρη έχασε την εμπιστοσύνη της Εθνοσυνέλευσης. σύμφωνα με τον συνταγματολόγο Ανδρέα Δημητρόπουλο, με αυτή τη κίνηση σηματοδοτείται η ρήξη με την Οθωνική περίοδο, όταν οι κυβερνήσεις κυβερνούσαν μόνο χάρη στην εμπιστοσύνη του Όθωνα προς αυτές. Από εδώ και πέρα, το ζητούμενο είναι πλέον η εμπιστοσύνη των σωμάτων και όχι των ατόμων. Ανδρέας Γ. Δημητρόπουλος: «Οι ελληνικές κυβερνήσεις 1843 - 2004», κεφάλαιο 17
Επί των ημερών της υπογράφηκε η συνθήκης της ένωσης των Ιονίων νήσων με την κυρίως Ελλάδα.
Σύνθεση υπουργικού συμβουλίου
ΦΕΚ Α13 /1864
 «Πρόεδρος του υπουργικού συμβουλίου» και «Πρωθυπουργός»: Κωνσταντίνος Κανάρης

 «Επί των Εξωτερικών υπουργός»: Θεόδωρος Δηλιγιάννης
 «Επί των Εσωτερικών υπουργός»: Θρασύβουλος Ζαΐμης
 «Επί των Οικονομικών υπουργός»: Δημήτριος Χρηστίδης
 «Επί των Στρατιωτικών υπουργός»: Πάνος Κορωναίος
 «Επί της Δικαιοσύνης υπουργός»: Αλέξανδρος Κουμουνδούρος
 «Επί των Εκκλησιαστικών και της Δημοσίας εκπαιδεύσεως υπουργός»: προσωρινώς ο Αλέξανδρος Κουμουνδούρος
 «Επί των Ναυτικών υπουργός»: Κωνσταντίνος Κανάρης

Λειτουργία της κυβέρνησης
Η νέα κυβέρνηση αποτελείτο από σημαντικές ιστορικές προσωπικότητες. Για τον λόγο αυτό αμέσως επιδοκιμάστηκε θερμά από την κοινή γνώμη. 
Ζήτησε μάλιστα και πήρε ψήφο εμπιστοσύνης από την Εθνοσυνέλευση (137 υπέρ - 87 κατά).
Η εκλογή από το σώμα, του Επαμεινώνδα Δεληγεώργη ως προέδρου της Εθνοσυνέλευσης, στις 10 Απριλίου, ο οποίος ανήκε στους «Πεδινούς», εκλήφθηκε από την κυβέρνηση ως αποδοκιμασία της πολιτικής της και την οδήγησε σε παραίτηση.

Το κύριο μέλημα της κυβέρνησης ήταν η προετοιμασία για την ψήφιση του νέου Συντάγματος, και η απρόσκοπτη εκλογή των πληρεξουσίων των Ιονίων νήσων.

Πηγές


Παραπομπές - Σημειώσεις


1864 03
Κατηγορία:1864